* Klubbchampion -

Klubbcert som fører til Klubbchampion
titler for dobermann

Junior Klubbchampion (NDK JR Ch), Klubbchampion (NDK Ch), og Veteran Klubbchampion (NDK Vet Ch)

**Klubbcertet for junior**(NDK Klubbcert JR)
Ble delt ut for første gang i 2021

 Krav for å få NDK JR Ch. tittel:

• 2 klubbcert av 2 forskjellige dommere til samme hund ved NDKs utstillinger. Klubbcertet deles ut til Beste hannhund og Beste tispe i JR. kl. (skal ha oppnådd excellent og plass 1 – 4), som ikke allerede er NDK JR Ch.

**Klubbcertet**(NDK Klubbcert)
Ble første gang delt ut i 2021.

Krav for å få NDK Ch tittel:

• 3 klubbcert av 3 forskjellige dommere til samme hund ved NDKs utstillinger. Klubbcertene deles ut til Beste hannhundklasse (BHK) og Beste tispeklasse (BTK) i klubbens rase (dobermann), på klubbens utstillinger. Klassene er åpne for alle rasens hunder som er tildelt CK.

• Hunder av hvert kjønn konkurrerer om klubbcertet: Klubbcertet deles ut til BHK og BTK (plass 1 - 4), som ikke allerede er Klubbchampion. (Alle som konkurrerer i BHK/BTK har fått CK).

**Klubbcertet for veteran**(NDK Klubbcert Vet)
Ble delt ut for første gang i 2021.

Krav for å få NDK Vet Ch tittel:

• 3 klubbcert av 3 forskjellige dommere til samme hund ved NDKs utstillinger. Klubbcertet deles ut til BH og BT i Vet. kl. (oppnådd excellent og plass 1 - 4), som ikke allerede er NDK Vet Ch.

**For alle:**

* Hunder som er fullcertet med Klubbcert kan ikke motta et slikt cert. Fullcertet med Klubbcert menes hund som ikke kan nyttiggjøre seg certifikatet, da den allerede er Klubbchampion.
* Dersom Klubbcertet ved en feiltakelse tildeles en fullcertet hund, overføres Klubbcertet til rett hund når feilen oppdages.
* Klubbcertene utgis eierne i form av rosett.
* For alle NDK klubb Ch-titlene deles det ut rosett og en premie.
* Klubbchampiontitlene blir pt ikke bokført som tittel på NKK Dogweb.
* NDK bokfører vinnere og vil også bruke tittelen på hund som har oppnådd Klubbchampiontittel i de tilfeller det lar seg gjøre.

April, 2023
Styret, NDK